พระราชกฤษฎีกา
จัดตั้งเทศบาลตำบลบ้านบึง
อำเภอบ้านบึง จังหวัดชลบุรี
พ.ศ. ๒๕๓๐
 

ภูมิพลอดุลยเดช
ป.ร.
ให้ไว้ ณ
วันที่ ๓ กันยายน พ.ศ. ๒๕๓๐
เป็นปีที่ ๔๒
ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรจัดตั้งสุขาภิบาลบ้านบึง อำเภอบ้านบึง จังหวัดชลบุรี
ขึ้นเป็นเทศบาลตำบล

อาศัยอำนาจตามความในมาตรา ๑๕๙
ของรัฐธรรมนูญแห่งราชอาณาจักรไทย มาตรา ๖ แห่งพระราชบัญญัติสุขาภิบาล พ.ศ. ๒๔๙๕ และมาตรา
๙ แห่งพระราชบัญญัติเทศบาล พ.ศ. ๒๔๙๖ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้
ดังต่อไปนี้

มาตรา ๑ พระราชกฤษฎีกานี้เรียกว่า พระราชกฤษฎีกาจัดตั้งเทศบาลตำบลบ้านบึง อำเภอบ้านบึง จังหวัดชลบุรี พ.ศ. ๒๕๓๐

มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓ ให้จัดตั้งสุขาภิบาลบ้านบึง
อำเภอบ้านบึง จังหวัดชลบุรี ขึ้นเป็นเทศบาลตำบลมีชื่อว่า เทศบาลตำบลบ้านบึง อำเภอบ้านบึง
จังหวัดชลบุรี

มาตรา ๔
ให้กำหนดเขตเทศบาลตำบลบ้านบึง อำเภอบ้านบึง จังหวัดชลบุรี ไว้ดังนี้
ด้านเหนือ ตั้งแต่หลักเขตที่ ๑ ซึ่งตั้งอยู่ห่างจากศูนย์กลางทางหลวงแผ่นดินหมายเลข
๓๔๔ ตอนชลบุรี - บ้านบึง ตามแนวเส้นตั้งฉาก ไปทางทิศตะวันออกเฉียงเหนือ ระยะ ๔๐๐
เมตร ตรงจุดซึ่งห่างจากศูนย์กลางสามแยกที่ทางหลวงแผ่นดินหมายเลข ๓๔๔ ตอนชลบุรี -
บ้านบึง บรรจบกับทางหลวงจังหวัดหมายเลข ๓๑๓๓ สายแยกทางหลวงแผ่นดินหมายเลข ๓๔๔
(บ้านบึง)  บรรจบทางหลวงแผ่นดินหมายเลข ๓๔๔ ตามแนวทางหลวงแผ่นดินหมายเลข ๓๔๔
ตอนชลบุรี - บ้านบึง ไปทางทิศตะวันตกเฉียงเหนือ ระยะ ๑,๓๐๐ เมตร
จากหลักเขตที่ ๑ เป็นเส้นตรงไปทางทิศตะวันออกเฉียงใต้
ถึงหลักเขตที่ ๒ ซึ่งตั้งอยู่ริมถนนบ้านไร่  หนองกาน้ำ ฟากตะวันตก ตรงจุดซึ่งห่างจากศูนย์กลางสามแยกที่ถนนบ้านไร่
 หนองกาน้ำ บรรจบกับถนนวิฑูรย์ดำริ (บ้านบึง - หนองยาง) ตามแนวถนนบ้านไร่ -
หนองกาน้ำ ไปทางทิศเหนือ ระยะ ๔๕๐ เมตร
จากหลักเขตที่ ๒ เป็นเส้นตรงไปทางทิศตะวันออกเฉียงเหนือ ถึงหลักเขตที่
๓ ซึ่งตั้งอยู่ห่างจากศูนย์กลางถนนวิฑูรย์ดำริ (บ้านบึง - หนองยาง) ตามแนวเส้นตั้งฉาก
ไปทางทิศตะวันตกเฉียงเหนือ ระยะ ๔๐๐ เมตร ตรงจุดซึ่งห่างจากศูนย์กลางสามแยกที่ถนนบ้านไร่
- หนองกาน้ำ บรรจบกับถนนวิฑูรย์ดำริ (บ้านบึง  หนองยาง) ตามแนวถนนวิฑูรย์ดำริ
(บ้านบึง - หนองยาง) ไปทางทิศตะวันออกเฉียงเหนือ ระยะ ๑,๒๐๐ เมตร
ด้านตะวันออก จากหลักเขตที่ ๓ เป็นเส้นตรงไปทางทิศตะวันออกเฉียงใต้
ผ่านถนนวิฑูรย์ดำริ (บ้านบึง - หนองยาง) ถึงหลักเขตที่ ๔ ซึ่งตั้งอยู่ห่างจากศูนย์กลางถนนวิฑูรย์ดำริ
(บ้านบึง  หนองยาง) ตามแนวเส้นตั้งฉาก ไปทางทิศตะวันออกเฉียงใต้ ระยะ ๔๐๐ เมตร
ตรงจุดซึ่งห่างจากศูนย์กลางสามแยกที่ถนนบ้านไร่ - หนองกาน้ำ บรรจบกับถนนวิฑูรย์ดำริ
(บ้านบึง  หนองยาง) ตามแนวถนนวิฑูรย์ดำริ (บ้านบึง  หนองยาง)
ไปทางทิศตะวันออกเฉียงเหนือ ระยะ ๑,๒๐๐ เมตร
จากหลักเขตที่ ๔ เป็นเส้นตรงไปทางทิศตะวันตกเฉียงใต้
ผ่านทางหลวงจังหวัดหมายเลข ๓๑๓๓ สายแยกทางหลวงแผ่นดินหมายเลข ๓๔๔ (บ้านบึง) 
บรรจบทางหลวงแผ่นดินหมายเลข ๓๔๔ ถึงหลักเขตที่ ๕
ซึ่งตั้งอยู่ริมทางหลวงจังหวัดหมายเลข ๓๑๓๓ สายแยกทางหลวงแผ่นดินหมายเลข ๓๔๔
(บ้านบึง)  บรรจบทางหลวงแผ่นดินหมายเลข ๓๔๔ ฟากใต้ ตรงจุดซึ่งห่างจากศูนย์กลางสามแยกที่ทางหลวงจังหวัดหมายเลข
๓๑๓๘ ตอนอำเภอบ้านค่าย - บ้านบึง บรรจบกับทางหลวงจังหวัดหมายเลข
๓๑๓๓ สายแยกทางหลวงแผ่นดินหมายเลข ๓๔๔ (บ้านบึง)  บรรจบทางหลวงแผ่นดินหมายเลข
๓๔๔ ตามแนวทางหลวงจังหวัดหมายเลข ๓๑๓๓ สายแยกทางหลวงแผ่นดินหมายเลข ๓๔๔ (บ้านบึง)
- บรรจบทางหลวงแผ่นดินหมายเลข ๓๔๔ ไปทางทิศตะวันออกเฉียงใต้ ระยะ ๒๐๐ เมตร
จากหลักเขตที่ ๕ เป็นเส้นตั้งฉากกับศูนย์กลางทางหลวงแผ่นดินหมายเลข
๓๔๔ ตอนชลบุรี - บ้านบึง ผ่านทางหลวงแผ่นดินหมายเลข ๓๔๔ ตอนชลบุรี - บ้านบึง
ไปทางทิศใต้ ถึงหลักเขตที่ ๖ ซึ่งตั้งอยู่ตามแนวเส้นตั้งฉากกับศูนย์กลางทางหลวงแผ่นดินหมายเลข
๓๔๔ ตอนชลบุรี - บ้านบึง ไปทางทิศใต้ ระยะ ๖๐๐ เมตร
ด้านใต้ จากหลักเขตที่ ๖ เป็นเส้นขนานกับศูนย์กลางทางหลวงแผ่นดินหมายเลข
๓๔๔ ตอนชลบุรี - บ้านบึง ระยะ ๖๐๐ เมตร ไปทางทิศตะวันตกเฉียงเหนือผ่านทางหลวงจังหวัดหมายเลข ๓๑๓๘ ตอนอำเภอบ้านค่าย - บ้านบึง
ถึงหลักเขตที่ ๗ ซึ่งตั้งอยู่ห่างจากศูนย์กลางทางหลวงแผ่นดินหมายเลข ๓๔๔ ตอนชลบุรี - บ้านบึง ตามแนวเส้นตั้งฉาก
ไปทางทิศตะวันตกเฉียงใต้ ระยะ ๖๐๐ เมตร ตรงจุดซึ่งห่างจากศูนย์กลางสามแยกที่ทางหลวงแผ่นดินหมายเลข
๓๔๔ ตอนชลบุรี - บ้านบึง บรรจบกับทางหลวงจังหวัดหมายเลข ๓๑๓๓ สายแยกทางหลวงแผ่นดินหมายเลข
๓๔๔ (บ้านบึง)  บรรจบทางหลวงแผ่นดินหมายเลข ๓๔๔ ตามแนวทางหลวงแผ่นดินหมายเลข ๓๔๔
ตอนชลบุรี  บ้านบึง ไปทางทิศตะวันตกเฉียงเหนือ ระยะ ๑,๓๐๐ เมตร
ด้านตะวันตก จากหลักเขตที่ ๗ เป็นเส้นตรงไปทางทิศตะวันออกเฉียงเหนือ
ผ่านทางหลวงแผ่นดินหมายเลข ๓๔๔ ตอนชลบุรี - บ้านบึง ไปบรรจบกับหลักเขตที่ ๑
ดังปรากฏในแผนที่ท้ายพระราชกฤษฎีกานี้
ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้เพื่อแสดงแนวเขตตามสมควร

มาตรา ๕
ในระหว่างดำเนินการเลือกตั้งสมาชิกสภาเทศบาลตำบลบ้านบึง อำเภอบ้านบึง จังหวัดชลบุรี
ให้รัฐมนตรีว่าการกระทรวงมหาดไทยแต่งตั้งกรรมการสุขาภิบาลบ้านบึง อำเภอบ้านบึง จังหวัดชลบุรี
ซึ่งพ้นจากตำแหน่งในวันที่พระราชกฤษฎีกานี้ใช้บังคับ ตามที่เห็นสมควร มีจำนวนเท่ากับจำนวนคณะเทศมนตรีเทศบาลตำบล
ตามมาตรา ๔๙ แห่งพระราชบัญญัติเทศบาล พ.ศ. ๒๔๙๖ เพื่อดำเนินกิจการในหน้าที่ของคณะเทศมนตรีไปพลางก่อน
จนกว่าคณะเทศมนตรีที่ได้รับแต่งตั้งตามมาตรา ๓๗ แห่งพระราชบัญญัติเทศบาล พ.ศ. ๒๔๙๖
เข้ารับหน้าที่

มาตรา ๖ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้


ผู้รับสนองพระบรมราชโองการ
พลเอก ป. ติณสูลานนท์
นายกรัฐมนตรี
[เอกสารแนบท้าย]

๑. แผนที่ท้ายพระราชกฤษฎีกาจัดตั้งเทศบาลตำบลบ้านบึง อำเภอบ้านบึง
จังหวัดชลบุรี พ.ศ. ๒๕๓๐

(ดูข้อมูลจากภาพกฎหมาย)
หมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากสุขาภิบาลบ้านบึง
อำเภอบ้านบึง จังหวัดชลบุรี มีสภาพอันสมควรยกฐานะขึ้นเป็นเทศบาลตำบลบ้านบึง อำเภอบ้านบึง
จังหวัดชลบุรี ประกอบกับเห็นสมควรให้เขตเทศบาลดังกล่าวคลุมพื้นที่ใกล้เคียงที่มีประชาชนหนาแน่นและมีรายได้ดี
เพื่อให้ประชาชนในท้องถิ่นได้ปกครองดูแล และทะนุบำรุงท้องถิ่นของตนตามระบบเทศบาล จึงจำเป็นต้องตราพระราชกฤษฎีกานี้

























ปิติวรรณ/จัดทำ
๑๘ มีนาคม ๒๕๖๓

อรญา/ตรวจ
๑๔ เมษายน ๒๕๖๓

[๑] ราชกิจจานุเบกษา
เล่ม ๑๐๔/ตอนที่ ๑๘๓/ฉบับพิเศษ หน้า ๑๑/๑๔ กันยายน ๒๕๓๐